|  |
| --- |
| Številka: 007-100 /2025 |
| Ljubljana, 5. junij 2025 |
| EVA 2025-2570- 2025-2570-0027 |
| GENERALNI SEKRETARIAT VLADE REPUBLIKE SLOVENIJE  gp.gs@gov.si |
| ZADEVA: Sklep o določitvi deležev odpadne embalaže za julij, avgust in september 2025 – predlog za obravnavo | |
| 1. Predlog sklepov vlade: | |
| Na podlagi petega odstavka 30. člena Uredbe o embalaži in odpadni embalaži (Uradni list RS, št. 54/21, 208/21, 44/22 – ZVO-2 in 120/22) je Vlada Republike Slovenije na … seji … sprejela naslednji  SKLEP:  Vlada Republike Slovenije je sprejela Sklep o določitvi deležev odpadne embalaže za julij, avgust in september 2025, ki se objavi v Uradnem listu Republike Slovenije.  Številka:  Datum:  Barbara KOLENKO HELBL  GENERALNA SEKRETARKA  Prejmejo:  – Ministrstvo za okolje, podnebje in energijo Republike Slovenije, Langusova ulica 4, 1535 Ljubljana in  – Služba Vlade Republike Slovenije za zakonodajo, Mestni trg 4, 1000 Ljubljana. | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | |
| / | |
| **3.a Osebe, odgovorne za strokovno pripravo in usklajenost gradiva:** | |
| * mag. Tanja BOLTE, generalna direktorica Direktorata za okolje, MOPE | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | |
| / | |
| **4. Predstavniki vlade, ki bodo sodelovali pri delu državnega zbora:** | |
| / | |
| 5. Kratek povzetek gradiva: | |
| Če proizvajalci izdelkov za izpolnjevanje svojih obveznosti proizvajalčeve razširjene odgovornosti (v nadaljnjem besedilu: PRO) pooblastijo več združenj proizvajalcev ali drugih gospodarskih družb, posamezno združenje proizvajalcev ali gospodarska družba zagotavlja ravnanje z odpadki za delež odpadkov, ki je enak količniku med maso izdelkov PRO, ki so jih dali na trg v Republiki Sloveniji proizvajalci izdelkov, ki so za izpolnjevanje svojih obveznosti glede ravnanja z odpadki, nastalimi iz izdelkov PRO, pooblastili to združenje proizvajalcev ali gospodarsko družbo, in maso izdelkov PRO, ki so jih dali na trg v Republiki Sloveniji vsi proizvajalci, ki skupno izpolnjujejo obveznosti PRO, kar določa trinajsti odstavek 20. člena Zakona o varstvu okolja (ZVO-1), v povezavi s prvim odstavkom 320. člena in drugim odstavkom 321. člena Zakona o varstvu okolja (Uradni list RS, št. 44/22; ZVO-2), na podlagi katerega določbe iz devetega, desetega, enajstega, dvanajstega, trinajstega, štirinajstega in petnajstega odstavka 20. člena ZVO-1 veljajo do uveljavitve sistema PRO iz 34. do 53. člena ZVO-2.  Za določitev deležev odpadkov iz prejšnjega odstavka vlada v skladu s štirinajstim odstavkom 20. člena ZVO-1 predpiše podatke v povezavi s prvim odstavkom 320. člena in drugim odstavkom 321. člena Zakona o varstvu okolja (Uradni list RS, št. 44/22; ZVO-2), njihov vir in metodologijo za izračun deležev, pristojni organ za določitev deležev, način in pogostost objave deležev ter obdobje, za katero se deleži določijo. Za pravilnost in točnost podatkov, posredovanih ministrstvu ali drugemu organu, pristojnemu za evidenco, ki je vir podatkov iz prejšnjega stavka, odgovarja oseba, ki je te podatke dolžna posredovati.  Navedeni določbi veljata tudi za embalažo in odpadno embalažo. Če proizvajalci za skupno izpolnjevanje obveznosti PRO pooblastijo več družb za ravnanje z odpadno embalažo, delež odpadne embalaže, za katerega mora posamezna družba zagotoviti ravnanje z odpadno embalažo, štirikrat letno določi vlada s sklepom, ki se objavi v Uradnem listu Republike Slovenije, kar določa peti odstavek 30. člena Uredbe o embalaži in odpadni embalaži. Deleži odpadne embalaže se izračunajo na podlagi metodologije iz Priloge 4, ki je bila spremenjena z Uredbo o spremembi uredbe o embalaži in odpadni embalaži (Uradni list RS, št. 120/2022 in 44/2022 – ZVO-2). Za delež odpadne embalaže, za katerega mora posamezna družba za ravnanje z odpadno embalažo zagotoviti ravnanje z odpadno embalažo, posamezna družba zagotovi ravnanje z odpadno embalažo na podlagi 30. člena Uredbe o embalaži in odpadni embalaži in ne na podlagi predmetnega sklepa. S sklepom tako ni odločeno o pravicah in obveznostih posamezne družbe za ravnanje z odpadno embalažo.    Podatki o družbah za ravnanje z odpadno embalažo, ki v prvem četrtletju leta 2025 upravljajo skupne sisteme, so pridobljeni iz Registra varstva okolja in so dostopni na osrednjem spletnem mestu državne uprave gov.si.  Podatki o masi embalaže, dane v promet v zadevnem četrtletju leta 2025, so pridobljeni iz poročil o dajanju embalaže na trg v Republiki Sloveniji iz 16. člena Uredbe o embalaži in odpadni embalaži. Podatki o izračunanih deležih odpadne embalaže za prvo, drugo, tretje, četrto četrtletje leta 2022 in prvo, drugo, tretje, četrto četrtletje leta 2023 in prvo, drugo, tretje in četrto četrtletje 2024 ter prvo in drugo četrtletje 2025 so bili objavljeni s sklepi vlade v Uradnih listih RS številka 197/21, 43/22, 75/22, 125/22, 157/22, 34/23, 75/22,99/23, 127/23,  27/24,  52/24,  81/24 in  109/24. | |

|  |  |  |  |
| --- | --- | --- | --- |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | DA |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  **/** | | | |
| **7.b Predstavitev ocene finančnih posledic pod 40.000 EUR:**  Gradivo ne vpliva na prilive ali odlive iz državnega proračuna. | | | |
| **8. Predstavitev sodelovanja z združenji občin:** | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | NE | |
| Gradivo je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo ni tako, da bi ga bilo treba poslati združenjem občin. | | | |
| **9. Predstavitev sodelovanja javnosti:** | | | |
| Gradivo je bilo predhodno objavljeno na spletni strani predlagatelja: | | NE | |
| Tovrstnega gradiva ni treba objaviti na spletni strani. | | | |
|  | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | DA | |
| **11. Gradivo je uvrščeno v delovni program vlade:** | | NE | |
| mag. Bojan KUMER  MINISTER | | | |

**PREDLOG**

**(EVA 2025-2570-0006)**

Na podlagi petega odstavka 30. člena Uredbe o embalaži in odpadni embalaži (Uradni list RS, št. 54/21, 208/21, 44/22 – ZVO-2 in 120/22) je Vlada Republike Slovenije sprejela

**SKLEP**

**o določitvi deležev odpadne embalaže za julij, avgust in september 2025**

**I**

Deleži odpadne embalaže za julij, avgust in september 2025 so:

1. za odpadno embalažo iz embalažnega materiala PAPIR:

* za družbo Dinos, d. o. o. 17,64 %,
* za družbo Embakom, d. o. o. 6,13 %,
* za družbo Surovina, d. o. o. 19,88 %,
* za družbo Interzero, d. o. o. 11,95 %,
* za družbo Recikel, d. o. o. 24,30 %,
* za družbo Slopak, d. o. o. 20,10 %,
* za družbo Tisa, d. o. o. 0,00 %;

1. za odpadno embalažo iz embalažnega materiala STEKLO:

* za družbo Dinos, d. o. o. 6,53 %,
* za družbo Embakom, d. o. o. 3,78 %,
* za družbo Surovina, d. o. o. 17,16 %,
* za družbo Interzero, d. o. o. 5,17 %,
* za družbo Recikel, d. o. o. 40,23 %,
* za družbo Slopak, d. o. o. 27,13 %,
* za družbo Tisa, d. o. o. 0,00 %;

1. za odpadno embalažo iz embalažnih materialov PLASTIKA IN KOVINE  
   (mešana embalaža):

* za družbo Dinos, d. o. o. 14,83 %,
* za družbo Embakom, d. o. o. 3,76 %,
* za družbo Surovina, d. o. o. 19,85 %,
* za družbo Interzero, d. o. o. 10,07 %,
* za družbo Recikel, d. o. o. 30,83 %,
* za družbo Slopak, d. o. o. 20,66 %,
* za družbo Tisa, d. o. o. 0,00 %;

1. za odpadno embalažo iz embalažnega materiala LES:

* za družbo Dinos, d. o. o. 36,21 %,
* za družbo Embakom, d. o. o. 8,14 %,
* za družbo Surovina, d. o. o. 18,26 %,
* za družbo Interzero, d. o. o. 15,28 %,
* za družbo Recikel, d. o. o. 5,60 %,
* za družbo Slopak, d. o. o. 16,51 %,
* za družbo Tisa, d. o. o. 0,00 %.

**II**

Ta sklep začne veljati naslednji dan po objavi v Uradnem listu Republike Slovenije, uporabljati pa se začne 1. julija 2025.

Št. 007-100/2025

Ljubljana, dne 2. junija 2025

EVA 2025-2570-0027

**Vlada Republike Slovenije**

**dr. Robert GOLOB**

**predsednik**

**OBRAZLOŽITEV**

I UVOD

Pravna podlaga za določitev deležev odpadne embalaže za julij, avgust in september 2025 je peti odstavek 30. člena Uredbe o embalaži in odpadni embalaži (Uradni list RS, št. 54/21, 208/21, 44/22 – ZVO-2 in 120/22; v nadaljnjem besedilu: uredba).

II VSEBINSKA OBRAZLOŽITEV

Če proizvajalci izdelkov za izpolnjevanje svojih obveznosti proizvajalčeve razširjene odgovornosti (v nadaljnjem besedilu: PRO), opredeljenih v uredbi, pooblastijo več združenj proizvajalcev ali drugih gospodarskih družb, posamezno združenje proizvajalcev ali gospodarska družba zagotavlja ravnanje z odpadki za delež odpadkov, ki je enak količniku med maso izdelkov PRO, ki so jih dali na trg v Republiki Sloveniji proizvajalci izdelkov, ki so za izpolnjevanje svojih obveznosti glede ravnanja z odpadki, nastalimi iz izdelkov PRO, pooblastili to združenje proizvajalcev ali gospodarsko družbo, in maso izdelkov PRO, ki so jih dali na trg v Republiki Sloveniji vsi proizvajalci, ki skupno izpolnjujejo obveznosti PRO, kar določa trinajsti odstavek 20. člena Zakona o varstvu okolja (v nadaljnjem besedilu: ZVO-1) v povezavi s prvim odstavkom 320. člena in drugim odstavkom 321. člena Zakona o varstvu okolja (Uradni list RS, št. 44/22; v nadaljnjem besedilu: ZVO-2), na podlagi katerega določbe devetega, desetega, enajstega, dvanajstega, trinajstega, štirinajstega in petnajstega odstavka 20. člena ZVO-1 veljajo do uveljavitve sistema PRO iz 34. do 53. člena ZVO-2.

Za določitev deležev odpadkov iz prejšnjega odstavka Vlada Republike Slovenije (v nadaljnjem besedilu: vlada) predpiše podatke, njihov vir in metodologijo za izračun deležev, pristojni organ za določitev deležev, način in pogostost objave deležev ter obdobje, za katero se deleži določijo. Za pravilnost in točnost podatkov, poslanih ministrstvu ali drugemu organu, pristojnemu za evidenco, ki je vir podatkov iz prejšnjega stavka, odgovarja oseba, katere dolžnost je pošiljanje teh podatkov.

Navedeni določbi veljata tudi za embalažo in odpadno embalažo. Če proizvajalci za skupno izpolnjevanje obveznosti PRO pooblastijo več družb za ravnanje z odpadno embalažo, delež odpadne embalaže, za katerega mora posamezna družba zagotoviti ravnanje z odpadno embalažo, štirikrat letno določi vlada s sklepom, ki se objavi v Uradnem listu Republike Slovenije, kar določa peti odstavek 30. člena uredbe.

Za delež odpadne embalaže, za katerega mora posamezna družba za ravnanje z odpadno embalažo zagotoviti ravnanje z odpadno embalažo, posamezna družba zagotovi ravnanje z odpadno embalažo na podlagi 30. člena uredbe in ne na podlagi tega sklepa. S sklepom tako ni odločeno o pravicah in obveznostih posamezne družbe za ravnanje z odpadno embalažo.

Če proizvajalci za skupno izpolnjevanje obveznosti PRO iz te uredbe pooblastijo več družb za ravnanje z odpadno embalažo, mora izvajalec javne službe v skladu z drugim odstavkom 21. člena uredbe vsaki od njih zagotoviti prevzem v teh deležih. Posamezna družba za ravnanje z odpadno embalažo pa mora od vsakega izvajalca javne službe zagotoviti prevzem odpadne embalaže v teh deležih, kar določa tretji odstavek 40. člena uredbe.

V skladu s petim odstavkom 30. člena uredbe vlada s sklepom določi deleže odpadne embalaže do 30. junija 2025 (tekoče koledarsko leto) za julij, avgust in september 2025 (tekoče koledarsko leto). Izvajalec javne službe od 1. julija do 30. septembra 2025 odda odpadno embalažo v deležih odpadne embalaže iz prejšnjega odstavka, družba za ravnanje z odpadno embalažo pa od 1. julija do 30. septembra 2025 zagotovi prevzem odpadne embalaže od izvajalcev javne službe v deležih odpadne embalaže iz prejšnjega odstavka.

V prvem četrtletju leta 2025 so ravnanje z odpadno embalažo zagotavljale te družbe za ravnanje z odpadno embalažo:

* DINOS, d. o. o., Šlandrova ulica 6, 1000 Ljubljana,
* EMBAKOM, d. o. o., Pod hrasti 33, 1218 Komenda,
* SUROVINA, d. o. o., Ulica Vita Kraigherja 5, 2000 Maribor,
* INTERZERO, d. o. o., Beograjska ulica 4, 1000 Ljubljana,
* RECIKEL, d. o. o., Vevška cesta 52, 1260 Ljubljana Polje,
* SLOPAK, d. o. o., Vodovodna cesta 100, 1000 Ljubljana in
* TISA, d. o. o., Cesta v Prod 84, 1000 Ljubljana.

Podatki o družbah za ravnanje z odpadno embalažo (12. maj 2025) so pridobljeni iz registra varstva okolja. Dostopni so na osrednjem spletnem mestu državne uprave gov.si (www.gov.si/assets/ministrstva/MOP/Dokumenti/Odpadki/Podatki/Odpadna-embalaza.pdf).

Podatke o masi embalaže, dane v promet v prvem (zadevnem) četrtletju leta 2025 (na dan 12. februarja 2025) ločeno po embalažnih materialih, je poslala Agencija Republike Slovenije za okolje, pridobljeni pa so iz poročil o dajanju embalaže na trg v Republiki Sloveniji iz 16. člena uredbe, in sicer:

* papir in karton,
* steklo,
* plastika,
* železo in jeklo,
* aluminij,
* les,
* kompoziti in
* drugi embalažni materiali.

Embalažni materiali iz embalaže, sestavljene iz več kot enega materiala, so ustrezno razdeljeni med naštete embalažne materiale.

V skladu z metodologijo za določitev deležev iz priloge 4 k uredbi se deleži določijo za naslednje skupine embalažnih materialov:

* papir in karton,
* steklo,
* les,
* plastika, kovine, kompoziti in drugo (v nadaljnjem besedilu: PKKD).

Deleži odpadne embalaže se izračunajo na podlagi metodologije iz priloge 4, ki je bila spremenjena z Uredbo o spremembi Uredbe o embalaži in odpadni embalaži (Uradni list RS, št. 120/22 in 44/22 – ZVO-2).

Za določitev deležev odpadne embalaže za julij, avgust in september 2025 brez izravnave so tako uporabljeni podatki, poslani 12. maja 2025, o masi embalaže, dane na trg v prve četrtletju leta 2025, ki so jih sporočili proizvajalci, ki samostojno izpolnjujejo svoje obveznosti PRO, in družbe za ravnanje z odpadno embalažo. Družbe za ravnanje z odpadno embalažo jih pridobijo od proizvajalcev, ki svoje obveznosti PRO izpolnjujejo skupaj z drugimi proizvajalci (v ta namen sklenejo pogodbo z izbrano družbo za ravnanje z odpadno embalažo).

V prvem četrtletju leta 2025 je bilo danih na trg **67.318.361 kg** embalaže, od tega so proizvajalci, ki svoje obveznosti PRO izpolnjujejo skupaj z drugimi proizvajalci, dali na trg **67.305.346 kg** embalaže, razdeljeno po embalažnih materialih:

* **28.226.278 kg** embalaže (papir in karton);
* **8.032.049 kg** embalaže (steklo);
* **11.427.292 kg** embalaže (les);
* **19.619.727  kg** embalaže (PKKD).

Porazdelitev mase embalaže (po skupinah embalažnih materialov) med družbe za ravnanje z odpadno embalažo je razvidna iz preglednice 1. Izračun deležev odpadne embalaže brez izravnave je razviden iz preglednice 2.

Preglednica 1: Porazdelitev mase embalaže (po skupinah embalažnih materialov) med družbe za ravnanje z odpadno embalažo (DROE) v prvem četrtletju leta 2025

|  |  |  |  |  |
| --- | --- | --- | --- | --- |
|  | **Masa embalaže po vrsti embalaže (v kg)** | | | |
| **DROE** | **Papir in karton** | **Steklo** | **Les** | **PKKD** |
| DINOS | 5.048.559 | 489.861 | 4.279.848 | 3.181.789 |
| EMBAKOM | 1.946.166 | 344.541 | 772.412 | 687.520 |
| SUROVINA | 6.342.325 | 1.266.622 | 2.247.499 | 3.837.346 |
| INTERZERO | 3.259.902 | 420.743 | 1.473.641 | 1.824.858 |
| RECIKEL | 7.145.670 | 2.937.668 | 1.132.065 | 5.903.913 |
| SLOPAK | 4.483.656 | 2.572.614 | 1.521.827 | 4.184.301 |
| TISA | 0 | 0 | 0 | 0 |
| **Skupaj** | 28.226.278 | 8.032.049 | 11.427.292 | 19.619.727 |

Preglednica 2: Deleži odpadne embalaže za julij, avgust in september 2025 brez izravnave (v %)

|  |  |  |  |  |
| --- | --- | --- | --- | --- |
|  | **Deleži odpadne embalaže za  julij, avgust in september 2025** | | | |
| **DROE** | **Papir in karton** | **Steklo** | **Les** | **PKKD** |
| DINOS | 17,89 % | 6,10 % | 37,44 % | 16,22 % |
| EMBAKOM | 6,89 % | 4,29 % | 6,76 % | 3,50 % |
| SUROVINA | 22,47 % | 15,77 % | 19,67 % | 19,56 % |
| INTERZERO | 11,55 % | 5,24 % | 12,90 % | 9,30 % |
| RECIKEL | 25,32 % | 36,57 % | 9,91 % | 30,09 % |
| SLOPAK | 15,88 % | 32,03 % | 13,32 % | 21,33 % |
| TISA | 0,00 % | 0,00 % | 0,00 % | 0,00 % |
| **Skupaj** | **100,00 %** | **100,00 %** | **100,00 %** | **100,00 %** |

Na podlagi podatkov iz preglednic 1 in 2 tega vladnega gradiva ter podatkov o izračunanih deležih odpadne embalaže za predpretekli kvartal, prvo četrtletje leta 2025, brez izravnav, objavljenih v vladnem gradivu v preglednici 2 na povezavi:

<https://gradiva.vlada.si/mandat22/VLADNAGRADIVA.NSF/18a6b9887c33a0bdc12570e50034eb54/98e0f9a93222cf9ac1258bf500318f02/$FILE/VG_sklepOE_Q4_1.docx>

se v skladu s prilogo 4 k uredbi izračuna delež odpadne embalaže z izravnavo iz posamezne skupine embalažnega materiala za posamezno družbo za ravnanje z odpadno embalažo za posamezno trimesečje, ki jo mora posamezna družba za ravnanje z odpadno embalažo prevzeti od vsakega izvajalca javne službe v posameznem trimesečju, posamezni izvajalec javne službe pa oddati tej družbi za ravnanje z odpadno embalažo.

Za posamezno družbo za ravnanje z odpadno embalažo so tako določeni deleži odpadne embalaže za julij, avgust in september 2025 z izravnavo za vsako skupino embalažnega materiala posebej, in sicer z uporabo enačbe iz metodologije iz priloge 4 k uredbi, ki v skladu z Uredbo o spremembi Uredbe o embalaži in odpadni embalaži (Uradni list RS, št. 120/22 in 44/22 – ZVO-2) vključuje tudi izravnavo deležev odpadne embalaže.

Deleži odpadne embalaže se za posamezno trimesečje za posamezno družbo za ravnanje z odpadno embalažo izračunajo za vsako skupino embalažnega materiala posebej z uporabo enačbe:

**WQ (DROEx, emb.mat.x) = mQ (DROEx, emb.mat.x)/mQ (emb.mat.x)**,

pri čemer je:

* WQ(DROEx, emb.mat.x): delež odpadne embalaže iz posamezne skupine embalažnega materiala za posamezno družbo za ravnanje z odpadno embalažo za posamezno trimesečje;
* mQ (DROEx, emb.mat.x): masa embalaže iz posamezne skupine embalažnega materiala, za katero je posamezna družba za ravnanje z odpadno embalažo sporočila podatke o dajanju na trg v Republiki Sloveniji v posameznem trimesečju;
* mQ (emb.mat.x): skupna masa embalaže iz posamezne skupine embalažnega materiala, za katero so vse družbe za ravnanje z odpadno embalažo skupaj sporočile podatke o dajanju na trg v Republiki Sloveniji v posameznem trimesečju.

Deleži odpadne embalaže z izravnavo se za posamezno trimesečje za posamezno družbo za ravnanje z odpadno embalažo izračunajo za vsako skupino embalažnega materiala posebej z uporabo naslednje enačbe za delež izravnave med zdajšnjim in predpreteklim trimesečjem:

**WQ (DROEx, emb.mat.x) – WQ-2 (DROEx, emb.mat.x) = Wi**,

pri čemer je:

* W**Q-2** (DROEx, emb.mat.x): delež odpadne embalaže iz posamezne skupine embalažnega materiala za posamezno družbo za ravnanje z odpadno embalažo za predpreteklo trimesečje;
* Wi:izravnalni delež, ki je razlika deležev iz zdajšnjega in predpreteklega trimesečja.

Deleži odpadne embalaže z izravnavo s predpreteklim trimesečjem se za posamezno (zdajšnje) trimesečje za posamezno družbo za ravnanje z odpadno embalažo izračunajo za vsako skupino embalažnega materiala posebej z uporabo enačbe:

**WQ (DROEx, emb.mat.x) + Wi = WZ (DROEx, emb.mat.x)**,

pri čemer je:

WZ (DROEx, emb.mat.x): delež odpadne embalaže z izračunano izravnavo iz posamezne skupine embalažnega materiala za posamezno družbo za ravnanje z odpadno embalažo za posamezno trimesečje, ki jo mora posamezna družba za ravnanje z odpadno embalažo prevzeti od vsakega izvajalca javne službe v posameznem trimesečju, posamezni izvajalec javne službe pa oddati tej družbi za ravnanje z odpadno embalažo.

Primer izračuna:

WQ (DROEDINOS, emb.mat.PKKD) = mQ (DROEDINOS, emb.mat.PKKD)/mQ (emb.mat.PKKD)

W3(2025) (DROEDINOS, emb.mat.PKKD) = 3.181.789/19.619.727 kg/kg

W3(2025) (DROEDINOS, emb.mat.PKKD) = 0,1622

Wi = W (DROEx, emb.mat.x) – WQ-3 (DROEx, emb.mat.x)

Wi = W3(2025) (DROEDINOS, emb.mat.PKKD) – W1(2025) (DROEDINOS, emb.mat.PKKD)

Wi = 16,22, % – 17,61, % = -1,39 %

WQ (DROEx, emb.mat.x) + Wi = WZ (DROEx, emb.mat.x)

W3(2025) (DROEDINOS, emb.mat.PKKD) + (–0,0139) = WZ (DROEDINOS, emb.mat.PKKD)

16,22 % + (–1,39 %) = WZ (DROEDINOS, emb.mat.PKKD)

WZ (DROEDINOS, emb.mat.PKKD) = 14,83 %

V preglednici 3 so deleži odpadne embalaže za prvo trimesečje leta 2025 brez izravnave kot osnova za izračun izravnalnega deleža predpreteklega trimesečja.

Preglednica 3: Izračunani deleži odpadne embalaže za januar, februar in marec 2025 (v %) brez izravnave

|  |  |  |  |  |
| --- | --- | --- | --- | --- |
|  | **Deleži odpadne embalaže za januar, februar in marec 2025 brez izravnave** | | | |
| **DROE** | **Papir in karton** | **Steklo** | **Les** | **PKKD** |
| DINOS | 18,14 % | 5,67 % | 38,67 % | 17,61 % |
| EMBAKOM | 7,65 % | 4,80 % | 5,38 % | 3,24 % |
| SUROVINA | 25,06 % | 14,38 % | 21,08 % | 19,27 % |
| INTERZERO | 11,15 % | 5,31 % | 10,52 % | 8,53 % |
| RECIKEL | 26,34 % | 32,91 % | 14,22 % | 29,35 % |
| SLOPAK | 11,66 % | 36,93 % | 10,13 % | 22,00 % |
| TISA | 0,00 % | 0,00 % | 0,00 % | 0,00 % |
| **Skupaj** | **100,00 %** | **100,00 %** | **100,00 %** | **100,00 %** |

V preglednici 4 so z izravnavo izračunani deleži pobiranja odpadne embalaže za julij, avgust in september 2025.

Preglednica 4: Deleži pobiranja odpadne embalaže za julij, avgust in september 2025 (v %), izračunani z izravnavo s tretjim (predpreteklim) trimesečjem 2024

|  |  |  |  |  |
| --- | --- | --- | --- | --- |
|  | **Deleži odpadne embalaže (WZ) za julij, avgust in september 2025 z izravnavo** | | | |
| **DROE** | **Papir in karton** | **Steklo** | **Les** | **PKKD** |
| DINOS | 17,64 % | 6,53 % | 36,21 % | 14,83 % |
| EMBAKOM | 6,13 % | 3,78 % | 8,14 % | 3,76 % |
| SUROVINA | 19,88 % | 17,16 % | 18,26 % | 19,85 % |
| INTERZERO | 11,95 % | 5,17 % | 15,28 % | 10,07 % |
| RECIKEL | 24,30 % | 40,23 % | 5,60 % | 30,83 % |
| SLOPAK | 20,10 % | 27,13 % | 16,51 % | 20,66 % |
| TISA | 0,00 % | 0,00 % | 0,00 % | 0,00 % |
| **Skupaj** | **100,00 %** | **100,00 %** | **100,00 %** | **100,00 %** |